CELEX: C2006/190/43
Language: sl
Date: 2006-08-12 00:00:00
Title: Zadeva T-155/06: Tožba, vložena 14. junija 2006 — Tomra Systems in drugi proti Komisiji

12.8.2006   
            
            
               SL
            
            
               Uradni list Evropske unije
            
            
               C 190/24
            
         Tožba, vložena 14. junija 2006 — Tomra Systems in drugi proti Komisiji
   (Zadeva T-155/06)
   (2006/C 190/43)
   Jezik postopka: angleščina
   Stranke
   
      Tožeče stranke: Tomra Systems ASA (Asker, Norveška), Tomra Europe AS (Asker, Norveška), Tomra Systems BV (Apeldoorn, Nizozemska), Tomra Systems GmbH (Hilden, Nemčija), Tomra Butikksystemer AS (Asker, Norveška), Tomra Systems AB (Sollentuna, Švedska), Tomra Leergutsysteme GmbH (Dunaj, Avstrija) (zastopnika: A. Ryan, Solicitor, J. Midthjell, lawyer)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               razglasitev ničnosti Odločbe Komisije COMP/E-1/38.113 — Prokent/Tomra z dne 29. marca 2006 v celoti; in
            
         
               —
            
            
               naložitev plačila stroškov postopka toženi stranki, vključno s stroški, ki so tožečim strankam nastali s pridobitvijo bančne garancije za zavarovanje njene obveznosti plačila globe;
            
         
               —
            
            
               podredno, razveljavitev ali znatno znižanje zneska globe, ki jo nalaga člen 2 zgoraj navedene odločbe; in
            
         
               —
            
            
               naložitev plačila stroškov postopka toženi stranki, vključno s stroški, ki so tožečim strankam nastali s pridobitvijo bančne garancije za zavarovanje njene obveznosti plačila globe.
            
         Tožbeni razlogi in bistvene trditve
   Tožeče stranke so del skupine Tomra, ki posluje na področju zbiranja praznih embalaž od pijač zlasti tako, da dobavlja avtomate za povratno embalažo ter sorodnih proizvodov in storitev.
   Komisija je leta 2001 prejela pritožbo, v kateri je bila prijavljena zloraba prevladujočega položaja tožečih strank, s čimer naj bi bil pritožniku preprečen dostop na trg.
   Komisija je v izpodbijani odločbi ugotovila, da so tožeče stranke z izvajanjem strategije izključevanja na nacionalnih trgih avtomatov za povratno embalažo v Avstriji, Nemčiji, na Nizozemskem, Norveškem in Švedskem, ki je obsegala izključne sporazume, individualizirane količinske zaveze in individualizirane retroaktivne sheme popustov, v obdobju med leti 1998 in 2002 kršile člen 82 ES in člen 54 Sporazuma EGP. Komisija je tožečim strankam naložila globo v višini 24 milijonov evrov.
   Tožeče stranke v utemeljitev svoje tožbe trdijo, da naj bi Komisija:
   
               —
            
            
               uporabila očitno napačne in nezanesljive dokaze za dokazovanje, da naj bi skupina razvila strategijo, s katero bi izključila konkurenco, in da naj bi med leti 1998 in 2002 udejanjila to strategijo z 49 sporazumi s svojimi strankami;
            
         
               —
            
            
               storila očitni napaki pri presoji, ali bi sporazumi lahko izključili konkurenco, in za to ni navedla razlogov, ter ali so ti sporazumi dejansko izključili konkurenco;
            
         
               —
            
            
               očitno zmotno uporabila pravo s tem, ko je izključne sporazume, individualizirane količinske zaveze in individualizirane retroaktivne popuste štela za per se nedovoljene na podlagi člena 82 ES;
            
         
               —
            
            
               storila očitno napako s tem, ko je odločila, da lahko nezavezujoče količinske zaveze kršijo člen 82 ES; in
            
         
               —
            
            
               z naložitvijo 24 milijonov evrov globe tožečim strankam kršila načeli sorazmernosti in prepovedi diskriminacije.